FI Euroopan unionin virallinen lehti L 30/1

KOMISSION DELEGOITU ASETUS (EU) 2018/161,

annettu 23 päivänä lokakuuta 2017,

purkamisvelvoitetta koskevasta de minimis -poikkeuksesta tiettyjen pienten pelagisten lajien kalastusten osalta Välimerellä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY (1) kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 ja erityisesti sen 15 artiklan 7 kohdan,

sekä katsoo seuraavaa:

(1) Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite, joka koskee saalisrajoitusten tai vähimmäiskokojen alaisten lajien saaliita.

(2) Asetuksen (EU) N:o 1380/2013 15 artiklan 1 kohdan a alakohdan mukaisesti purkamisvelvoitetta sovelletaan pienten pelagisten lajien kalastukseen 1 päivästä tammikuuta 2015. Kyseessä olevan kalastuksen osalta asetuksen (EU) N:o 1380/2013 15 artiklan 6 kohdassa siirretään komissiolle valta antaa purkamisvelvoitteen täytäntöönpanoa varten delegoiduilla säädöksillä säännöksiä (ns. poisheittämissuunnitelmat) väliaikaisena toimenpiteenä ja enintään kolmen vuoden ajaksi.

(3) Komission delegoidulla asetuksella (EU) N:o 1392/2014 (2) vahvistettiin poisheittämissuunnitelma Välimerellä harjoitettavaa tiettyjen pienten pelagisten lajien kalastusta varten. Poisheittämissuunnitelmaa sovelletaan pienten pelagisten lajien kalastuksiin, joissa käytetään pelagista välivesitroolia ja/tai kurenuottia (sardellin, sardiinin, makrillin ja piikkimakrillin kalastukset). Tahattomien saaliiden käsittelystä aiheutuvien kohtuuttomien kustannusten välttämiseksi poisheittäminen sallitaan pienelle prosenttiosuudelle saaliista lajeilla, joihin sovelletaan vähimmäiskokoja neuvoston asetuksen (EY) N:o 1967/2006 (3) liitteen III mukaisesti, jäljempänä ’de minimis -poikkeus’.

(4) Delegoidulla asetuksella (EU) N:o 1392/2014 vahvistetun poisheittämissuunnitelman voimassaolo päättyy 31 päivänä joulukuuta 2017. Lisäksi monivuotisessa suunnitelmassa ei ole hyväksytty toimenpiteitä de minimis -poikkeuksen täsmentämiseksi 31 päivän joulukuuta 2017 jälkeen. Tahattomien saaliiden käsittelystä aiheutuvien kohtuuttomien kustannusten välttämiseksi on sen vuoksi aiheellista vahvistaa de minimis -poikkeus asetuksen (EU) N:o 1380/2013 15 artiklan 7 kohdan mukaisesti. De minimis -poikkeusta olisi sovellettava nykyisen poisheittämissuunnitelman kattamiin GFCM:n (Välimeren yleisen kalastuskomission) alueisiin, jotka ovat alueet 1, 2, 5, 6, 7, 8, 9, 10, 11.1, 11.2 ja 12 (läntinen Välimeri), 17 ja 18 (Adrianmeri), sekä 15, 16, 19, 20, 22, 23 ja 25 (kaakkoinen Välimeri).

(5) Tieteellis-teknis-taloudellinen kalastuskomitea (STECF) on tarkastellut ehdotettua de minimis -poikkeusta, eikä se esittänyt siitä huomautuksia lukuun ottamatta tapauksia, joissa haettiin de minimis -prosenttiosuuden nostamista 3 prosentista 5 prosenttiin, mitä ei pidetty perusteltuna. Edellä sanotun vuoksi on aiheellista vahvistaa de minimis -poikkeus delegoidussa asetuksessa (EU) N:o 1392/2014 vahvistetun prosenttiosuuden suuruisena ja siten, etteivät asetuksen (EU) N:o 1380/2013 15 artiklan 7 kohdassa sallitut tasot ylity.

(6) Koska delegoidulla asetuksella (EU) N:o 1392/2014 vahvistetun poisheittämissuunnitelman voimassaolo päättyy 31 päivänä joulukuuta 2017, tätä asetusta olisi sovellettava 1 päivästä tammikuuta 2018. Samoin kuin aiempaa delegoidulla asetuksella (EU) N:o 1392/2014 vahvistettua poisheittämissuunnitelmaa, myös tätä asetusta de minimis -poikkeuksesta olisi sovellettava kolmen vuoden ajan eli 31 päivään joulukuuta 2020, kuten jäsenvaltioiden alueelliset ryhmät ovat pyytäneet,

ON HYVÄKSYNYT TÄMÄN ASETUKSEN:

1 artikla

Kohde ja soveltamisala

Tässä asetuksessa vahvistetaan purkamisvelvoitetta koskeva de minimis -poikkeus vähimmäiskokojen alaisille lajeille, joita pyydetään pienten pelagisten lajien pelagisella välivesitroolilla ja/tai kurenuotilla harjoitettavassa kalastuksessa Välimerellä (sardellin, sardiinin, makrillin ja piikkimakrillin kalastukset).

2 artikla

Määritelmät

Tässä asetuksessa tarkoitetaan:

a) ’vähimmäiskoon alaisella lajilla’ asetuksen (EY) N:o 1967/2006 liitteessä III olevassa luettelossa mainittua lajia;

b) ’Välimerellä’ 5°36′ läntisestä pituuspiiristä itään olevia Välimeren merivesiä;

c) ’GFCM:n maantieteellisellä osa-alueella’ Euroopan parlamentin ja neuvoston asetuksen (EU) N:o 1343/2011 (4) liitteessä I määriteltyä Välimeren yleisen kalastuskomission (GFCM) maantieteellistä osa-aluetta;

d) ’läntisellä Välimerellä’ GFCM:n maantieteellisiä osa-alueita 1, 2, 5, 6, 7, 8, 9, 10, 11.1, 11.2 ja 12;

e) ’kaakkoisella Välimerellä’ GFCM:n maantieteellisiä osa-alueita 15, 16, 19, 20, 22, 23 ja 25;

f) ’Adrianmerellä’ GFCM:n maantieteellisiä osa-alueita 17 ja 18;

g) ’eteläisellä Adrianmerellä ja Joonianmerellä’ GFCM:n maantieteellisiä osa-alueita 18, 19 ja 20;

h) ’Maltalla ja Etelä-Sisilialla’ GFCM:n maantieteellisiä osa-alueita 15 ja 16;

i) ’Egeanmerellä ja Kreetalla’ GFCM:n maantieteellisiä osa-alueita 22 ja 23.

3 artikla

De minimis -poikkeus

1. Välivesitroolilla ja kurenuotilla harjoitettavissa pienten pelagisten lajien kalastuksissa, jotka esitetään liitteissä I, II ja III, voidaan heittää pois enintään 5 prosenttia vähimmäiskoon alaisen lajin vuotuisesta kokonaissaaliista.

2. Kurenuotilla harjoitettavissa pienten pelagisten lajien kalastuksissa, jotka esitetään liitteissä IV, V ja VI, voidaan heittää pois enintään 3 prosenttia vähimmäiskoon alaisen lajin vuotuisesta kokonaissaaliista.

3. Tämän artiklan 1 ja 2 kohtaa sovelletaan asetuksen (EU) N:o 1380/2013 15 artiklan 1 kohdasta poiketen.

4 artikla

Voimaantulo

Tämä asetus tulee voimaan 1 päivänä tammikuuta 2018.

Sitä sovelletaan 31 päivään joulukuuta 2020.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2017. Komission puolesta Puheenjohtaja Jean-Claude JUNCKER

(1) EUVL L 354, 28.12.2013, s. 22.

(2) Komission delegoitu asetus (EU) N:o 1392/2014, annettu 20 päivänä lokakuuta 2014, poisheittämissuunnitelmasta Välimerellä harjoitettavaa tiettyjen pienten pelagisten lajien kalastusta varten (EUVL L 370, 30.12.2014, s. 21).

(3) Neuvoston asetus (EY) N:o 1967/2006, annettu 21 päivänä joulukuuta 2006, kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta (EUVL L 409, 30.12.2006, s. 11).

(4) Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44).

LIITE I Pienten pelagisten lajien kalastus läntisellä Välimerellä GFCM:n maantieteelliset osa-alueet Pyydyskoodi Pyydykset Kohdelajit 1, 2, 5, 6, 7, 8, 9, 10, 11.1, 11.2 ja 12 OTM, PTM pelaginen välivesitrooli sardelli, sardiini, makrilli ja piikkimakrilli 1, 2, 5, 6, 7, 8, 9, 10, 11.1, 11.2 ja 12 PS kurenuotta sardelli, sardiini, makrilli ja piikkimakrilli

LIITE II Pienten pelagisten lajien kalastus kaakkoisella Välimerellä GFCM:n maantieteelliset osa-alueet Pyydyskoodi Pyydykset Kohdelajit 15, 16, 19, 20, 22, 23 ja 25 OTM, PTM pelaginen välivesitrooli sardelli, sardiini, makrilli ja piikkimakrilli 25 PS kurenuotta sardelli, sardiini, makrilli ja piikkimakrilli

LIITE III Pienten pelagisten lajien kalastus Adrianmerellä GFCM:n maantieteelliset osa-alueet Pyydyskoodi Pyydykset Kohdelajit 17 ja 18 OTM, PTM pelaginen välivesitrooli sardelli, sardiini, makrilli ja piikkimakrilli 17 PS kurenuotta sardelli, sardiini, makrilli ja piikkimakrilli

LIITE IV Pienten pelagisten lajien kalastus Maltalla ja Etelä-Sisiliassa GFCM:n maantieteelliset osa-alueet Pyydyskoodi Pyydykset Kohdelajit 15 ja 16 PS kurenuotta sardelli, sardiini, makrilli ja piikkimakrilli

LIITE V Pienten pelagisten lajien kalastus Egeanmerellä ja Kreetalla GFCM:n maantieteelliset osa-alueet Pyydyskoodi Pyydykset Kohdelajit 22 ja 23 PS kurenuotta sardelli, sardiini, makrilli ja piikkimakrilli